kardosdrur/scandi-wiki huggingface dataset:
Þórólfur Árnason

Þórólfur Árnason var borgmester i Reykjavík fra 1. februar 2003 til 1. december 2004 og repræsenterede Selvstændighedspartiet. Þórólfur trådte tilbage i kølvandet på en kontrovers om kommunens samarbejde med olieselskaber, hvor det kom frem, at han var leder af Esso få år tidligere, og måske havde favoriseret selskabet.

Uddannelse 
Han er uddannet maskiningeniør fra Hafskoli Islands og videreuddannede sig efterfølgende som industri- og erhvervsingeniør fra DTH, hvor hans afgangsprojekt handlede om fremstillingsprocesser i fiskeindustrien.

Erhvervskarriere 
Þórólfur var den første direktør for Tal og administrerende direktør for Icelandic Group. Han blev kåret til "Årets Erhvervsmand" i Island i 2002. Han var administrerende direktør for Skýrr 2006-09, og stod for fusionen mellem Skyrr og LandsteinumStreng, Eskli og Kögun til et nyt selskab, der fortsatte under navnet Skýrr.

Familie 
Han er søn af præsten Árni Pálsson og Rósa Björk Þorbjarnardóttir, samt bror til Þorbjörn Hlynur Árnason, der er provst for Vesturland, spansklæreren Anna Katrín Árnadóttir og Alliancens formand Árni Páll Árnason. Þórólfur er giift med Margréti Baldursdóttir, og de er forældre til Baldur Þórólfsson (født 1985) og Rósa Björk Þórólfsdóttir (født 1988).

Kilder 
 Þórólfur Árnason; artikel i DV 2003
 Þórólfur Árnason borgarstjóri um skýrslu um meint verðsamráð olíufélaganna; artikel på mbl.is 2004

Eksterne henvisninger 

Erhvervsfolk fra Island
Borgmestre fra Island
Ingeniører fra Island
Ludvig 2.

Ludvig 2. (også Ludwig 2. eller Louis 2.) kan henvise til flere regenter med dette navn:

 Ludvig den Tyske (804/805–876) – konge af Det Østfrankiske Rige 843–876
 Ludvig 2. (Italien) (825–875) – konge af Italien 839–875 og romersk kejser 855–875
 Ludvig 2. af Frankrig eller Ludvig den Stammende (846–879) – konge af Det Vestfrankiske Rige 877–879
 Ludvig 2. af Württemberg (ca. 1137–1181) – greve af Württemberg 1158–1181
 Louis 2. af Bourbon eller Louis den Gode (1337–1410) – hertug af Bourbon 1356–1410
 Ludvig 2. af Ungarn (1506-1526) – konge af Ungarn, Kroatien og Bøhmen 1516-1526
 Ludvig 2. af Hessen og ved Rhinen (1777–1848) – storhertug af Hessen og ved Rhinen 1830–1848
 Ludvig 2. af Baden (1824–1858) – storhertug af Baden 1852–1856
 Ludvig 2. af Bayern (1845–1886) – konge af Bayern 1864–1886
 Louis 2. af Monaco (1870–1949) – fyrste af Monaco 1922–1949
Flåm Station

Flåm Station (Flåm stasjon) er endestationen for Flåmsbanen i Norge. Banen benyttes primært af turister og er en af Norges største seværdigheder med over en halv million passagerer om året. En del af disse skifter til og fra skib i Flåm, der ligger ved bunden af Aurlandsfjorden, og benytter banen som forbindelse til og fra Myrdal Station på Bergensbanen oppe i fjeldene.

Stationen åbnede for godtrafik 1. august 1940 og for persontrafik 10. februar 1941. Stationen blev anlagt ved havnen, hvor der samtidig blev anlagt en ny og bedre dybvandskaj. Stationsbygningen blev opført i funktionalistisk stil efter tegninger af Gudmund Hoel og Bjarne Friis Baastad. Bygningen huser nu jernbanemuseet Flåmsbanemuseet, og ekspeditionen sker i lejede lokaler fra 1992. Ved stationen er der også udhus, pakhus, lokomotivremise, traktorremise, lagerskur og to tjenesteboliger.

Litteratur

Eksterne henvisninger

Noter 

Stationer på Flåmsbanen
Etableret i 1940
Lunden Station

Lunden Station (Lunden holdeplass eller Lunden stasjon) er en jernbanestation på Flåmsbanen i Norge. Stationen er simpelt opbygget med en gul ventesalsbygning og en perron, begge dele udført i træ.

Stationen åbnede som trinbræt i 1942, da den ordinære persontrafik på banen startede. 

I 2012 var stationen blandt en række i det vestlige Norge, der var genstand for en nærmere undersøgelse af Jernbaneverket. De bemærkede, at passagertallene var lave, men at der var potentiale for flere lokale rejsende, og at passagertallene kunne stige afhængigt af udviklingen på stedet. Umiddelbart konkluderedes derfor, at stationen skulle opretholdes, men at der skulle ske en ny vurdering inden 2019.

Litteratur

Eksterne henvisninger

Noter 

Stationer på Flåmsbanen
Etableret i 1942
XHamster

xHamster er en gratis pornografi hjemmeside med hovedkvarter i Houston, Texas, USA. I November 2015 fik siden en Alexa rank som nummer 72 hvilket gør siden som en af verdens top 100 sider.

Ondsindede reklamer 
Forsker Conrad Longmore mener at der er malware programmer på reklamerne der bliver vist af siden, hvilket installerer farlige filer på brugerens maskiner uden deres tilladelse. Mr Longmore fortalte til BBC at de to populære sider – XHamster og Pornhub – udgør den største trussel.

Se også 
 Pornhub
 RedTube
 YouPorn
 XVideos

Referencer 

Erotiske hjemmesider
Etableret i 2007
Håreina Station

Håreina Station (Håreina holdeplass eller Håreina stasjon) er en jernbanestation på Flåmsbanen i Norge. Stationen er simpelt udført med en lysegul ventesalsbygning i træ og en kort perron.

Stationen åbnede 1. august 1940 for godstrafik og som trinbræt for persontrafik 10. februar 1941.  

I 2012 var stationen blandt en række i det vestlige Norge, der var genstand for en nærmere undersøgelse af Jernbaneverket. De bemærkede at den måske den vigtigste mellemstation på den nedre del af Flåmsbanen, idet forholdsvis mange passagerer stod af her for at se den gamle Flåm Kirke, før de gik det sidste stykke ned gennem Flåmsdalen til Flåm. Sammenlignet med de andre stationer var der også et bedre passagergrundlag blandt de fastboende, selvom der dog ikke var nogen større andel af dem, der tog toget. Sammenlagt var konklusionen, at stationen skulle opretholdes.

Litteratur

Eksterne henvisninger

Noter 

Stationer på Flåmsbanen
Etableret i 1940
Gør det selv (album)

Gør det selv er debutalbummet fra den danske popsangerinde Sys Bjerre. Det blev udgivet den 17. august 2008.

GAFFA gav albummet fem ud af seks stjerner. Albummet solgte dobbelt platin. Singlen "Malene" solgte 3x Platin og "Kegle" solgte platin. Ved Danish Music Awards i 2009 blev albummet nomineret til prisen Bedste danske udgivelse.

Spor 
 "(Intro) Afrika - Og Min Dårlige Samvittighed" - 2:03
 "Gør Det Selv" - 3:12
 "Kegle" - 3:20
 "Jumbojet" - 3:52
 "Lille Pige" - 3:14
 "Malene" - 3:26
 "Sandpapir" - 3:42
 "Hjerte Rimer På Smerte" - 3:25
 "Pik" - 3:18
 "Pisseirriterende" - 3:21
 "Tættere På Stjernerne" - 3:54
 "Vågn Nu" - 3:19

Referencer

Eksterne henvisninger 
 

Sys Bjerre-album
Debutalbum fra 2008
Debutalbum fra Danmark
Rob Ford

Robert Bruce Ford (kendt som Rob Ford; født 28. maj 1969 i Etobicoke, Ontario, død 22. marts 2016 i Toronto, Ontario) var en canadisk politiker og forretningsmand som var den 64. borgmester af Toronto fra 2010 til 2014. Han var først valgt til Toronto Byråd i 2000, og var genvalgt til hans byråds plads to gange. Ford blev i 2010 valgt til at være borgmester på grundlaget at reducere de statslige udgifter og skatter. Sloganet "respekt for skatteydere" var lagt til hans grundlag.

Privatliv 

Ford blev født i Etobicoke i 1969, og var den yngste af fire børn (Doug, Kathy, Randy og Rob) af Ruth Diane og Douglas Bruce Ford, Sr. Hans bedsteforældre var britiske indvandrere. Ford, Sr. var grundlæggeren af Deco Labels and Tags. Ford's bror Doug Ford, Jr. var også Torontos byrådsmedlem fra 2010 til 2014.

I 2000, giftede Ford sig med Renata Brejniak, som han havde mødt på high school. Ford, Renata, og deres datter Stephanie, og deres søn Doug, boede i Etobicoke.

Referencer

Eksterne henvisninger 

Politikere fra Canada
Borgmestre
Personer fra Toronto
Erhvervsfolk fra Canada
Odo 1. af Frankrig

Odo (eller Eudes (ca. 860–1. januar 898) var konge i Det Vestfrankiske Rige, en forgænger for nutidens Frankrig, fra 888 til 898. Han tilhørte Huset Capet og var søn af Robert den Stærke, greve af Anjou. Odo er også kendt under titlerne greve af Paris eller hertug af Frankrig.

Odos dygtighed og tapperhed i kampen mod angreb fra vikingerne gjorde, at han blev valgt til konge over Det Vestfrankiske Rige, da Karl den Tykke blev afsat i 887. Han blev kronet i Compiègne i februar 888.

Odo fortsatte kampen mod vikingerne og besejrede dem blandt andet ved Montfaucon-d'Argonne, men blev snart involveret i magtkampen med den mægtige adel, som støttede den karolingiske tronprætendent Karl den Enfoldige. For at styrke sin stilling søgte han støtte hos Arnulf, konge over Det Østfrankiske Rige. Arnulf valgte dog i 894 at støtte Karl. Efter en magtkamp, som varede i tre år, så Odo sig tvunget til at give efter, og han overlod et område nord for Seinen til sin rival. Han døde i La Fère den 1. januar 898.

Se også 
 Capetingerne
 Frankerriget

Eksterne links 

Konger af Frankrig
Frankiske konger
Huset Capet
Grever af Paris
Jernbanetorget

Jernbanetorget er et torv i det centrale Oslo. Torvet er et trafikknudepunkt, der betjenes af en række sporvejs- og buslinjer. Desuden ligger Oslo Centralstation ved torvet og Jernbanetorget Station på T-banen under det.

Torvet ligger i et område, der først blev opfyldt og bebygget efter 1739. I 1808 opførtes Byens Civile Sygehus ved torvet, der imidlertid blev revet ned til fordel for Østbanestasjonen, der blev åbnet sammen med Hovedbanen fra Oslo til Eidsvoll i 1854, og som lagde navn til torvet. I 1980 erstattedes den af den nye centralstation ved siden af, men den gamle stationsbygning overlevede imidlertid som indkøbscentret Østbanehallen, der var i funktion til 2012, hvor det blev omdannet til et hotel. Der kan dog stadig shoppes i området, for indkøbscentret Byporten ligger på den anden side af centralstationen og Oslo City lige overfor på den anden side af Biskop Gunnerus' gate.

Midt på torvet står trafikselskabet Ruters kundecenter med dets karakteristiske tårn, der blev opført i 1987 efter tegninger af Ola Mové og åbnet året efter. Kundecentret var i mange år kendt som Trafikanten, der dog ret beset var navnet på den servicevirksomhed, der drev det indtil 2014.

Eksterne henvisninger

Noter 

Bygninger, konstruktioner og anlæg i Oslo
Torve og pladser i Norge
Ludvig 4. af Frankrig

Ludvig 4. (), kaldet Ludvig fra hinsides havet (), (920/921 – 10. september 954) var konge af Det Vestfrankiske Rige, en forgænger for nutidens Frankrig, fra 936 til 954.

Ludvig var søn af Karl den Enfoldige og Eadgifu af Wessex. Da Ludvig var tre år, tog hans mor ham 'over havet' (Den Engelske Kanal), da hans far blev fængslet i 923 (heraf hans tilnavn). Ved Rudolf af Burgunds død i 936 blev han kaldt tilbage til Frankrig og blev kronet til konge. I realiteten havde han dog ikke magt over meget mere end byen Laon og nogle steder i Nordfrankrig. Han fremviste dog en for sin alder overraskende evne at vinde anseelse hos den altid stridslystne adel. Hans regeringstid bød dog mest på konflikter, i særdeleshed med Hugo den Store, hertug af Paris, som beherskede området syd for Loire og Ile-de-France, området omkring Paris.

I 939 opstod der en konflikt mellem Ludvig og den romerske kejser Otto den Store om Lothringen. Ludvig giftede sig dog alligevel med Ottos søster Gerberge, med hvem han fik to sønner og en datter: Lothar, Karl og Mathilde.

Ludvig blev efterfulgt som konge af sin søn, Lothar.

Eksterne henvisninger 

Konger af Frankrig
Frankiske konger
Karolingerne
Omkomne ved rideulykker
Floorball U17DM

Floorball U17 DM afvikles som en turnering opdelt i øst og vest. De to bedste hold fra hver kreds mødes til Final4.

Vindere

Medaljestatistik 

Floorball i Danmark
Estlands Konservative Folkeparti

Estlands Konservative Folkeparti (), EKRE, er et højreorienteret, nationalistisk politisk parti i Estland.

Ved parlamentsvalget i 2015 fik det 8,1 % af stemmerne og 7 mandater i Rigsforsamlingen (af 101).

Estlands Konservative Folkeparti har en kritisk indstilling til indvandring fra ikke-vestlige lande. Det mener, at der er brug for endnu mere demokrati, end landet har i dag, blandt andet går det ind for flere folkeafstemninger.

Politiske partier i Estland
Etableret i 2012
Nationalkonservative partier
Anderstorp Raceway

Anderstorp Raceway (tidligere Scandinavian Raceway) er et svensk motorsportsanlæg, beliggende ved Anderstorp i Gislaveds kommun, Småland.

Banen blev færdigbygget og testkørt i maj 1968, og den blev officielt indviet 16. juni samme år, da der blev kørt et Formel 3-løb, med blandt andre den svenske stjernekører Ronnie Peterson som deltager. Der var plads til 3.000 tilskuere til åbningsløbet.

Formel 1 
Efter lange forhandlinger med det internationale forbund FIA, lykkedes det i  at få Formel 1 til Sverige og Anderstorp. 17. juni 1973 blev den første udgave af Sveriges Grand Prix kørt på det daværende Scandinavian Raceway. Efter 80 omgange af 4,018 km kunne newzealandske Denny Hulme fra McLaren-Ford kåres som vinder, med Ronnie Peterson og François Cevert på de næste pladser.

Det svenske grand prix blev kørt til og med -sæsonen, der var samme år hvor Ronnie Peterson omkom efter en ulykke på Monza-banen. Derefter var det svært for arrangørerne at finde sponsorer og finansiel støtte, og siden er der ikke blevet kørt Formel 1-løb i Sverige.

Vindere af Formel 1 i Anderstorp

Eksterne henvisninger 

 Anderstorp Racing Clubs officielle webside 
 Beskrivelse af Anderstorp på racingcircuits.info 

Motorsportsanlæg i Sverige
Formel 1-baner
Etableret i 1968
Bygninger, konstruktioner og anlæg i Jönköpings län
Fecht

Fecht er en godt 49 km lang biflod til Ill i Munstertal, i det franske departement Haut-Rhin. Den løbet i nordøstlig retning.

Geografi

Grande Fecht 

Grande Fecht opstår ved sammenløb af Schweiselrunz (1,8 km) og Salzbach nordøst for Schweiselwald. Dalsystemet omkring floden blev skabt af gletsjere i den sidste istid.

Bifloder
Pfahlrunz (venstre, 2,0 km), Troeselrunz (højre, 2,6 km), Saurunz (højre, 1,6 km), Kolbenfecht (venstre, 4,6 km), Giesenbachrunz (højre), Wormsabachrunz (venstre, 4,1 km), Breitenbachrunz (højre, 3,2 km), Furch (højre, 5,2 km)

Fecht 
Fecht har sit udspring øst for Fauchenkopf og flyder efter en strækning på 7,3 km sammen med den ikke meget større Grande Fecht ved Metzeral.

Petite Fecht 

Petite Fecht udspringer fra flere stejle dalkedler mellem Hohneck og Col de la Schlucht. Den har en længde på 11 km og løber ved byen Munster sammen med Grande Fecht.

Bifloder
Schluchtrunz (venstre), Altenbach (højre), Michelbach (højre)

Eksterne kilder 

 Débits caractéristiques de la Fecht   PDF

Floder i Frankrig
Primo Tours Ligaen 2016-17

Primo tours ligaen var den 81. sæson af Damehåndboldligaen.

Slutspil 
Efter 22 kampe i grundspillet kvalificerede de seks øverste hold sig til slutspillet, hvor nr. 1-2 gik direkte i semifinalerne, mens nr. 3-6 spiller startede med at spille mod hinanden således, at nr. 3 valgte en modstander blandt nr. 4-6, mens to øvrige hold i slutspillet mødte hinanden. Vinderen af kampene, der havde deltagelse af 3'eren i grundspillet mødte grundspillets nr. 2 i semifinalen. Den anden vinder mødte grundspilsvinderen. Vinderne i semifinalerne mødtes i DM-finalerne. Alle kampene i slutspillet afvikledes over tre kampe.

Klubber 

 
 Skanderborg Håndbold flyttede til Fælledhallen den 1. november 2016.

Stilling

Resultater

Topscorerliste (grundspil) 
Topscorerlisten er sidst opdateret d. 30. marts 2017.

Slutspil

Kvartfinale 

 Der spilledes bedst af 3 kampe. I tilfælde af pointlighed efter kamp 2, spilledes en afgørende 3. kamp. .

Semifinale 

 Der spilledes bedst af 3 kampe. I tilfælde af pointlighed efter kamp 2, spilledes en afgørende 3. kamp. .

Bronzekamp

Finale

Nedryknings-playoff 

 Der spilledes bedst af 3 kampe. I tilfælde af pointlighed efter kamp 2, spilledes en afgørende 3. kamp. .

Årets hold 

Årets hold i Primo Tours Ligaen 2016-17.

Noter

Eksterne henvisninger 
 Officiel hjemmeside 

Damehåndboldligaen
DM i håndbold (kvinder)
Kaffir (flertydig)

Kaffir har flere betydninger:
 Kaffir - arabisk nedsættende ord for vantro.
 Kaffer (raceterm) - nedsættende raceterm.
 Kafir - gammel betegnelse for indbygger i Kafiristan, den nuværende afghanske provins Nuristan.
Pegida

Patriotische Europäer gegen die Islamisierung des Abendlandes (PEGIDA, på ) er en tysk politisk folkebevægelse med base i Dresden. Siden efteråret 2014 arrangerer Pegida islamkritiske demonstrationer i tyske byer på mandage. Initiativtager til protesterne var Lutz Bachmann.

Demonstrationer 

Den første demonstration fandt sted i Dresden i oktober 2014 og samlede cirka 350 personer. Ved den fjerde demonstration den 10. november var deltagerantallet oppe på 1.700 og en uge senere var antallet vokset til 3.500. Den 24. november kom cirka 5.500 personer til demonstrationen i Dresden, den 1. december omtrent 7.500, den 8. december 10.000 og den 15. december 15.000. Demonstrationen den 22. december blev den indtil da største og tiltrak 17.500 deltagere.

Ugen efter det islamistiske terrorattentat mod det franske ugemagasin Charlie Hebdo, samledes den 12. januar 2015 mere end 25.000 ved Pegidas demonstration i Dresden.

Lignende demonstrationer blev afholdt i mindre skala i andre tyske byer som Bonn, Düsseldorf og Köln.

Reaktioner 

I flere byer rundt om i Tyskland har der været moddemonstrationer mod Pegida, som har samlet op til 14.000 deltagere.

Tysklands forbundskansler Angela Merkel anklagede i sin nytårstale i slutningen 2014 lederne af Pegida for at have "fordomme, kulde - og til og med had, i deres hjerter". Tysklands indenrigsminister Thomas de Maizière erklærede, at der blandt deltagerne i protesterne findes mange almindelige mennesker, som er foruroligede over tidens samfundsproblemer. Det politiske parti Alternative für Deutchland har samtidig givet sin åbenlyse støtte til demonstrationerne, og partiets talsmand Bernd Lucke udtalte, at han anser de fleste af Pegidas krav og meningstilkendegivelser legitime. Ifølge Lucke føler de personer, som deltager i protestbevægelsen ikke, at deres bekymringer tages tilstrækkeligt alvorligt af politikerne.

Krav 
I begyndelsen af december 2014 offentliggjorde Pegida et manifest på én side med 19 politiske punkter. Deraf fremgår, at Pegida vil udforme den tyske indvandringspolitik efter nederlandsk og schweizisk forbillede med formindsket asylindvandring. Bevægelsen siger, at den er imod ligestillingsintegrering og politisk korrekthed og vil arbejde for at indføre flere folkeafstemninger som i Schweiz. Pegida vil beskytte Tysklands "jødisk-kristne kultur".

Underorganisationer 
I slutningen af december 2014 oprettedes underorganisationer for Pegida. Galleriejer Henrik Rönnquist oprettede sammen med en ven Pegida Sverige, Pegida Norge, Pegida Danmark samt Pegida Scandinavia.

Noter

Se også 
 PEGIDA (For Frihed)

Etableret i 2014
Organisationer fra Tyskland
Tysklands politik
Islamofobi
Ludvig 3.

Ludvig 3., Ludwig 3. og Louis 3. kan henvise til flere regenter med dette navn:

 Ludvig 3. af Frankrig (ca. 865–882) – konge af Det Vestfrankiske Rige 879–882
 Ludvig Barnet (893–911) – konge af Det Østfrankiske Rige 900–911
 Ludvig 3. af Württemberg (ca. 1166–1241) – greve af Württemberg 1194–1226
 Ludvig 3. af Hessen og ved Rhinen (1806–1877) – storhertug af Hessen og ved Rhinen 1848–1878
 Ludwig 3. af Bayern (1845–1921) – konge af Bayern 1913–1918
Rudolf 1.

Rudolf 1. (også Rudolph 1., Rodolphe 1.) kan henvise til flere regenter med dette navn:

 Rudolf af Burgund (død 936) – konge af Det Vestfrankiske Rige 923–936
 Rudolf 1. af Tyskland (1218–1291)
 Rudolf 1. af Bøhmen (ca. 1281–1307)
 Rudolf 2. (1552–1612), Tysk-romersk kejser og konge af Ungarn som Rudolf 1.
 Rudolf 1. af Anhalt-Zerbst (1576–1621) – fyrste af Anhalt-Zerbst 1603–1621
Blåhøj Kirke

Blåhøj kirke i Blåhøj blev opført som filialkirke i 1877 med massive 80 cm tykke mure af marksten med tegl omkring vinduer og buer, alt pudset med cement. Kirken er hvidkalket og bygget med skib, kor og våbenhus. En identisk kopi findes i Filskov.

Kirken er tegnet af bygningsinspektør L.A. Winstrup.

Noter

Eksterne henvisninger 
 Blåhøj Kirke hos danmarkskirker.natmus.dk (Danmarks Kirker, Nationalmuseet)
 Blåhøj Kirke hos KortTilKirken.dk

Kirker i Ikast-Brande Kommune
Kirker i Viborg Stift
Kirker i Vejle Amt
VM i curling 1985 (kvinder)

Verdensmesterskabet i curling for kvinder 1985 var det syvende VM i curling for kvinder. Mesterskabet blev arrangeret af World Curling Federation og afviklet i Rosenlundshallen i Jönköping, Sverige i perioden 17. - 23. marts 1985. Sverige var vært for mesterskabet for første gang.

Mesterskabet blev vundet af Canadas hold bestående af skipper Linda Moore, Lindsay Sparkes, Debbie Jones-Walker og Laurie Carney, som i finalen besejrede Skotlands hold anført af skipper Isobel Hannen med 5-2, og dermed vandt Canada verdensmesterskabet for andet år i træk og tredje gang i alt. Skotlands bedste VM-resultat indtil da havde været bronzemedaljerne i 1979, 1980 og 1982, så sølvmedaljerne var nationens bedste resultat indtil da.

Ved de første seks verdensmesterskaber var der kun blevet uddelt guld- og sølvmedaljer, men ved dette VM blev der for første gang også uddelt bronzemedaljer til holdet, der endte på tredjepladsen. Og de første VM-bronzemedaljer blev vundet af Schweiz, som i bronzekampen, der var et opgør mellem de to tabende semifinalister, besejrede Sverige med 6-4.

Danmark blev repræsenteret af et hold fra Hvidovre Curling Club under ledelse af Helena Blach Lavrsen, som endte på sjettepladsen efter at have opnået fire sejre og fem nederlag.

Hold 

Mesterskabet havde deltagelse af 10 hold: Otte fra Europa og to fra Nordamerika:

Resultater 

De ti deltagende hold spillede først et grundspil alle-mod-alle, hvilket gav ni kampe til hvert hold. De fire bedste hold efter grundspillet gik videre til slutspillet om medaljer.

Grundspil 

De ti hold spillede en enkeltturnering alle-mod-alle, hvilket gav ni kampe til hvert hold. De fire bedste hold i grundspillet gik videre til slutspillet.

Grundspillet blev vundet af Schweiz med 8 sejre foran Canada og Sverige med henholdsvis 7 og 6 sejre, så de tre hold gik direkte videre til slutspillet. Fjerdepladsen blev imidlertid delt af to hold med hver fem sejre. De to hold spillede derfor en tiebreak-kamp om den sidste semifinaleplads, hvori Skotland sikrede sig pladsen ved at besejre Vesttyskland med 10-4.

Slutspil 

De fire bedste hold fra grundspillet spillede i slutspillet om medaljer.

Samlet rangering

Kilder / eksterne henvisninger 
Word Curling Federation - Results & Statistics - World Curling Championships 1985 - Women

Noter 

1985 (Kvinder)
Sport i 1985
Jönköping
Curling i Sverige
Lothar af Frankrig

Lothar () (941–2. marts 986) var konge af Det Vestfrankiske Rige, en forgænger for nutidens Frankrig, fra 954 til 986.

Han var søn af Kong Ludvig 4. Som konge søgte han forgæves at hævde kongemagten mod storvasallerne og vinde Lothringen tilbage fra Tyskland. Han blev efterfulgt som konge af sin søn Ludvig.

Konger af Frankrig
Frankiske konger
Karolingerne
Berekvam Station

Berekvam Station (Berekvam stasjon) er en jernbanestation på Flåmsbanen i Norge. Der er to spor på stationen men kun perron ved det ene, så når to tog krydser hinanden på stationen, er det kun tilladt at stå af og på det tog, der holder ved perronen.

Stationen åbnede for godtrafik 1. august 1940 og for persontrafik 10. februar 1941. Stationsbygningen blev opført efter tegninger af Bjarne Friis Baastad ved NSB Arkitektkontor i 1939.

I 2012 var stationen blandt en række i det vestlige Norge, der var genstand for en nærmere undersøgelse af Jernbaneverket. De bemærkede at der var meget få fastboende i området ved stationen, men at den benyttedes af en del turister, der for eksempel tog toget dertil fra Flåm eller Myrdal for så at gå ned gennem Flåmsdalen til Flåm. Det samlede passagergrundlag var dog ikke særlig stort, men passagertallet skønnedes dog at være stigende. Hvis det fortsatte skulle der gøres noget ved problemet med, at der kun kan stiges af og på ved det ene spor. Umiddelbart var Jernbaneverkets konklusion dog, at stationen fortsat skulle opretholdes.

Litteratur

Eksterne henvisninger

Noter 

Stationer på Flåmsbanen
Etableret i 1940